CELEX: 32011R0555
Language: sk
Date: 2011-06-06 00:00:00
Title: Nariadenie Rady (EÚ) č. 555/2011 zo 6. júna 2011 , ktorým sa mení a dopĺňa príloha I k nariadeniu (EHS) č. 2658/87 o colnej a štatistickej nomenklatúre a o Spoločnom colnom sadzobníku

9.6.2011   
            
            
               SK
            
            
               Úradný vestník Európskej únie
            
            
               L 150/3
            
         NARIADENIE RADY (EÚ) č. 555/2011
   zo 6. júna 2011,
   ktorým sa mení a dopĺňa príloha I k nariadeniu (EHS) č. 2658/87 o colnej a štatistickej nomenklatúre a o Spoločnom colnom sadzobníku
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 31,
   so zreteľom na návrh Európskej komisie,
   keďže:
   
               (1)
            
            
               Nariadením Rady (ES) č. 179/2009 z 5. marca 2009, ktorým sa mení a dopĺňa príloha I k nariadeniu (EHS) č. 2658/87 o colnej a štatistickej nomenklatúre a o Spoločnom colnom sadzobníku (1), sa na dva roky úplne pozastavili autonómne clá Spoločného colného sadzobníka na určité čiernobiele alebo iné monochromatické monitory a na určité farebné monitory, v ktorých sa využíva technológia na báze tekutých kryštálov a ktoré patria pod číselné znaky kombinovanej nomenklatúry (KN) 8528 59 10 a 8528 59 90.
            
         
               (2)
            
            
               Z dôvodov hospodárskej a priemyselnej politiky je v záujme Únie predĺžiť pozastavenie autonómnych ciel ustanovené v nariadení (ES) č. 179/2009 na šesť mesiacov počnúc 1. januárom 2011.
            
         
               (3)
            
            
               Po reštrukturalizácii položky KN 8528 sú teraz uvedené monitory zahrnuté pod číselné znaky KN 8528 59 10 a 8528 59 40. Pozastavenie cla ustanovené týmto nariadením sa preto týka týchto číselných znakov KN.
            
         
               (4)
            
            
               Nariadenie Rady (EHS) č. 2658/87 (2) by sa preto malo zodpovedajúcim spôsobom zmeniť a doplniť.
            
         
               (5)
            
            
               Pozastavenia ustanovené v tomto nariadení sú predĺžením pozastavení stanovených nariadením (ES) č. 179/2009, ktorého účinnosť uplynula 31. decembra 2010. Keďže nie je v záujme Únie, aby došlo k prerušeniu colného zaobchádzania s monitormi, na ktoré sa vzťahuje pozastavenie, malo by sa toto nariadenie uplatňovať od 1. januára 2011,
            
         PRIJALA TOTO NARIADENIE:
   Článok 1
   Druhá časť oddiel XVI kapitola 85 prílohy I k nariadeniu (EHS) č. 2658/87 sa mení a dopĺňa takto:
   
               1.
            
            
               Text v stĺpci 3 pre číselný znak KN 8528 59 10 sa nahrádza takto:
               „14 (3)
               
            
         
               2.
            
            
               Text v stĺpci 3 pre číselný znak KN 8528 59 40 sa nahrádza takto:
               „14 (4)
               
            
         Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.
   Uplatňuje sa od 1. januára 2011.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Luxemburgu 6. júna 2011
      
         
            Za Radu
         
         
            predseda
         
         RÉTHELYI M.
      
   
   
      (1)  Ú. v. EÚ L 63, 7.3.2009, s. 1.
   
      (2)  Ú. v. ES L 256, 7.9.1987, s. 1.
   
      (3)  Clo autonómne pozastavené do 30. júna 2011 na čiernobiele alebo iné monochromatické monitory, v ktorých sa využíva technológia na báze tekutých kryštálov, vybavené konektorom Digital Visual Interface (DVI) alebo Video Graphics Array (VGA), prípadne oboma, s dĺžkou uhlopriečky najviac 77,50 cm (t. j. 30,5 palca), s formátmi 1: 1, 4: 3, 5: 4 alebo 16: 10, s rozlíšením viac ako 1,92 megapixela a s ‚roztečou‘ bodov (dot pitch) najviac 0,3 mm (číselný znak TARIC 8528591010).“
   
      (4)  Clo autonómne pozastavené do 30. júna 2011 na farebné monitory, v ktorých sa využíva technológia na báze tekutých kryštálov, s dĺžkou uhlopriečky najviac 55,9 cm (t. j. 22 palcov), s formátmi 1: 1, 4: 3, 5: 4 alebo 16: 10 (číselný znak TARIC 8528594040).“